हाल ही में न्यू यॉर्क टाइम्स में प्रकाशित एक लेख में एलेन बैरी [साउथ एशिया ब्यूरो मुखिया] ने भारत के राजनैतिक पटल पर गोरक्षनाथ मठ पर एक लेख छपवाया, जिसका शीर्षक था ‘भारत की राजनैतिक सीढ़ियाँ चढ़ता एक उग्रवादी हिन्दू मंदिर का सरगना’ शीर्षक से ही बेइज्जती की बू आ रही है, क्योंकि सिर्फ योगी आदित्यनाथ पर हमला थोड़े न किया गया है, बल्कि नाथ संप्रदाय पर एक सुनियोजित हमला किया गया है, और साथ ही साथ हमारे मंदिरों को उग्रवादियों की पनाह बताया गया है। अब हम भी एक बार पूछें, भला एक शांत मंदिर उग्रवादी कैसे हो सकता है? ऐसे विचार सिर्फ अधकचरे मानसिकता से लबलबाए, हिन्दू विरोधी, घमंडी और राजनैतिक चाटुकारों के पास ही मिल सकते हैं। यूरोप में आतंक मचा रहे खूंखार दरिंदों को पनाह देने के लिए ये सिर के बल खड़े हो जाएंगे, पर अपने आप को पवित्र सिद्ध करने के लिए निरीह हिंदूओं या डोनाल्ड ट्रम्प जैसे अक्खड़ नेताओं से जूझ पड़ेंगे।